
                                                                                   PATVIRTINTA

                                                                                   Šakių rajono savivaldybės administracijos 

                                                                                   direktoriaus 2015 m. rugpjūčio 25 d.

                                                                                   įsakymu Nr. AT- 825
CENTRALIZUOTOS BUHALTERIJOS SKYRIAUS BUHALTERIO 
PAREIGYBĖS APRAŠYMAS

I. BENDROJI DALIS


1. Centralizuotos buhalterijos skyriaus  buhalterio pareigybė yra reikalinga tam, kad būtų laiku ir teisingai apskaitomas trumpalaikis ir ilgalaikis turtas, laiku ir tinkamai atliekamas turto ir atsiskaitymų inventorizavimas, teisingai ir laiku apskaitomos biudžeto ir pavedimų lėšos, parengiamos lėšų sąmatos, laiku ir teisingai pildomos lėšų panaudojimo ataskaitos.


2. Centralizuotos buhalterijos skyriaus buhalteris yra darbuotojas, dirbantis pagal darbo sutartį, pavaldus skyriaus vedėjui.




3.  Darbuotojas, einantis šias pareigas, turi atitikti šiuos reikalavimus:

3.1.  turėti vidurinį išsilavinimą;


3.2. būti susipažinusiam su Lietuvos Respublikos įstatymais, Lietuvos Respublikos Vyriausybės nutarimais ir kitais teisės aktais, reglamentuojančiais buhalterinę apskaitą, archyvų tvarkymą;


3.3.  savarankiškai planuoti, organizuoti savo veiklą;


3.4. sklandžiai dėstyti mintis raštu ir žodžiu, žinoti raštvedybos taisykles ir teisės aktų rengimo taisykles, mokėti dirbti kompiuteriu;


3.5. būti pareigingam, darbščiam, kūrybingam, gebėti bendrauti, nuolat kelti kvalifikaciją.

II.   DARBUOTOJO, EINANČIO ŠIAS PAREIGAS, FUNKCIJOS



4. Darbuotojas, einantis šias pareigas, privalo:


4.1. vadovaujantis VSAFAS ir kitais buhalterinę apskaitą reglamentuojančiais norminiais dokumentais tvarkyti priskirtųjų apskaityti funkcijų lėšų apskaitą;

4.2. atlikti šių lėšų einamąją kontrolę;

            
4.3. tvarkyti valstybės perduotos savivaldybėms funkcijos dalyvauti rengiant ir įgyvendinant darbo rinkos politikos priemones ir gyventojų užimtumo problemas apskaitą, parengti finansavimo sutartis su programos vykdytojais, priimti jų vykdymo ataskaitas, rengti šių lėšų panaudojimo ataskaitas, atlikti šių lėšų einamąją kontrolę;

                   
4.4. neviršijant patvirtintų asignavimų, finansuoti viešąsias, UAB ir kitas įstaigas pagal priskirtas apskaityti programas; 

             
4.5. ruošti mėnesio, ketvirčio ir metų priskirtų apskaityti lėšų ataskaitas.

            
4.6. surinkti iš programų vykdytojų ataskaitas, paruošti jų suvestines, vykdyti einamąją kontrolę ir pateikti ataskaitas lėšų davėjams;

          
4.7. kontroliuoti apskaitomų lėšų išlaidų sąmatų vykdymą, analizuoti ir kaupti informaciją apie išlaidas lėšų planavimui;

            
4.8. rengti priskirtų apskaityti programų išlaidų sąmatas, pateikti jas tvirtinimui ir išsiųsti lėšų davėjams ir gavėjams;

                     4.9. laiku priimti ir patikrinti iš savivaldybės kontroliuojamų viešųjų įstaigų ir UAB ketvirtines ir metų finansinės būklės ir veiklos rezultatų ataskaitas;

                     4.10. išduoti čekius pinigų išėmimui iš banko;

                     4.11. pinigų išėmimo iš banko pagal čekius operacijas suvesti į buhalterinės apskaitos programą;

                     4.12.  išduoti ir priimti visiškai sutvarkytus kelionės lapus;

                     4.13.  ruošti kelionės lapų suvestines;

                     4.14.  kontroliuoti degalų sunaudojimą pagal normą ir limitus;


4.15. rengti sunaudotų degalų išlaidų skaičiavimus administracijos patirtų sąnaudų atstatymui;

                     4.16. tikrinti, ar teisingai užpildytos autobuso nemokamo bilieto šaknelės, netinkamai užpildytas šakneles grąžinti vežėjui, paruošti jas archyvavimui;

                    4.17. tvarkyti savivaldybės administracijos Centralizuotos buhalterijos skyriaus archyvą, ruošti priskirtųjų tvarkyti dokumentų archyvines bylas, kontroliuoti, kad visos skyriaus archyvinės bylos būtų parengtos teisingai ir laiku pristatytos į Centralizuotos buhalterijos archyvą;

                    4.18. vykdyti Centralizuotos buhalterijos skyriaus vedėjo nurodymus ir atlikti kitas, pareigybės aprašyme nenumatytas nenuolatinio pobūdžio funkcijas, kurios yra priskirtos Centralizuotos buhalterijos skyriaus kompetencijai.



V. ATSAKOMYBĖ IR ATSKAITOMYBĖ

5. Buhalteris atsako už: 

5.1. skyriaus veiklos nuostatuose ir šiame pareigybės aprašyme nustatytų funkcijų bei pavestų užduočių neatlikimą ar netinkamą atlikimą;


5.2. savivaldybės administracijos darbo tvarkos taisyklių nesilaikymą, darbuotojų saugos ir sveikatos reikalavimų nesilaikymą;


5.3. profesinių paslapčių, sužinotų einant tarnybines pareigas, saugojimą;


5.4. žalą, padarytą dėl savo kaltės ar neatsargumo;


5.5. pareigybės aprašyme numatytų ruošti dokumentų surašymą laiku ir teisingai, juose esančių duomenų tikrumą ir ūkinių operacijų teisėtumą.


6. Už skyriaus veiklos nuostatuose, pareigybės aprašyme nustatytų funkcijų atlikimą tiesiogiai atskaitingas skyriaus vedėjui.

_________________________________
Susipažinau
